Univerzitet Agostinha Neta
<s>Univerzitet Agostinha Neta () je javni univerzitet u Luandi, glavnome gradu afričke države Angole.</s><s>Uz Luandu, manji kampusi se nalaze i u drugim dijelovima zemlje.</s><s>Sve do 2009. godine institucija je bila jedini javni univerzitet u zemlji, ali su tada iz njezina sastava izdvojeni kampusi u Bengueli, Cabindi, Huambu, Lubangu, Malangeu i Uígei koji su postali zasebni univerziteti.</s><s>I nakon podjele koja je za cilj imala decentralizaciju uprave u visokom obrazovanju, Univerzitet Agostinha Neta i dalje je ostao najveći i najprestižniji univerzitet u Angoli.</s><s>Od početka trećeg milenija institucija se suočila i sa dolaskom novih privatnih univerziteta.</s><s>Univerzitet nosi ime Agostinha Neta, prvog predsjednika Angole (1975. - 1979.), i vođe MPLA-a tijekom rata za nezavisnost i građanskog rata.</s>

<s>Istorija 
1962. godine prva dva državna univerziteta pokrenuta su u Portugalskoj Africi koja približno odgovara današnjim afričkim zemljama sa portugalskim kao službenim jezikom.</s><s>Institucije je osnovalo takozvano portugalsko Prekomorsko ministarstvo koje je u okviru portugalske vlade bilo zaduženo za kolonijalnu upravu, a na čijem je čelu bio Adriano Moreira, istaknuti portugalski državnik, pravnik i profesor.</s><s>Novoosnovane institucije bile su Estudos Gerais Universitários de Angola u današnjoj Angoli i Estudos Gerais Universitários de Moçambique u Maputu u današnjem Mozambiku.</s><s>Studenti su na ovim institucijama mogli izučavati inžinjering, medicinu, ekonomiju i agronomiju.</s><s>1968. godine Estudos Gerais Universitários de Angola preimenovana je u Universidade de Luanda.</s>

<s>Nakon uspješne borbe za oslobođenje i kraja portugalske kolonijalne uprave 1975. godine, univerzitet je ponio naziv Univerzitet u Angoli, da bi 1985. dobio svoje današnje ime u uspomenu na prvog predsjednika nezavisne Angole.</s><s>Razvoj učiteljskog smijera, naročito obrazovanje predavača za srednje škole, postao je jedan od glavnih prioriteta po sticanju neovisnosti.</s><s>Na organizacijsku infrastrukturu koja je preostala nakon odlaska portugalaca nastavilo se sa širenjem rada institucije kroz otvaranje novih fakulteta i studijskih programa.</s><s>Novi fakulteti otvarani su i izvan glavnoga grada kako bi se obrazovanje približilo i učinilo dostupnijim u dalekim krajevima zemlje.</s>

<s>Početkom trećeg milenija vlasti su zaključile kako je institucija prerasla mjere funkcionalnog centralnog upravljanja i odlučile su se na podjelu institucije i osnivanje novih javnih univerziteta na već postojećim kampusima Univerziteta Agostinha Neta izvan glavnoga grada.</s><s>Financiranje rada univerziteta najvećim se dijelom ostvaruje kroz direknte dotacije od strane vlade.</s>

<s>Izvori</s>

<s>Vanjske veze</s>

<s>www.agostinhoneto.co.ao</s>

<s>Nastanci 1976.</s><s>Agostinho Neto</s>

